భావనిక్షిప్త: 2015
ముదితల్ నేర్వగరాని..
బెంగుళూరులో పుట్టి పెరిగిన పిల్లలకు తెలుగు నేర్పించటం కష్టంతో కూడుకున్న పని. స్కూళ్ళలో కన్నడ లేదా హిందీ తప్ప మరో భాషను ఎన్నుకొనే అవకాశం లేదు. ఆ కష్టాన్ని ఇష్టంతో చేస్తూ ఎనిమిదేళ్ళ మా పాపకు కొన్ని తెలుగు పద్యాలు నేర్పించాను. పనిలో పనిగా నేను కూడా కొన్ని నేర్చుకున్నాను :-)
ఉత్తరకాండ నుంచి జనక మహారాజు జన్మ వృత్తాంతం ఇతర విశేషాలు
1. శ్రీరామ పట్టాభిషేకం జరిగిన తర్వాతే రామాయణ రచన ప్రారంభిస్తారు వాల్మీకి.
2. రావణపత్ని మండోదరికి ఇద్దరు సోదరులు -మాయావి,దుందుభి.
3. కుంభకర్ణుడి భార్య వజ్రజ్వాల. విభీషణుడి పత్ని సరమ,పుత్రిక అనల. ఇద్దరూ లంకలో ఉండగా సీతాదేవికి ధైర్య వచనాలు చెప్పి స్వస్థత చేకూరుస్తారు.
4. కుంభకర్ణుడి సౌకర్యార్థం రావణుడు నిర్మించిన మందిరం మూడు యోజనాల పొడవు, ఒక యోజనం వెడల్పుతో ఉండేది . ఒక యోజనం పదిహేను కిలోమీటర్లకు సమానం.
5. రావణుడి దుష్కృత్యాలను భరించలేకపోయిన అతని అన్న కుబేరుడు, తమ్ముడికి హితబోధ చేసి సరిదిద్దాలనే ఉద్దేశ్యంతో రాయబారిని పంపుతాడు. రావణుడు ఆగ్రహంతో ఊగిపోయి రాయబారి శిరస్సు ఖండించి,అతని శరీరాన్ని రాక్షసులకు విందు చేసి ,అన్నపై, ముల్లోకాలపై దండయాత్రకు బయలుదేరుతాడు.
6. కుబేరున్ని ఓడించి పుష్పక విమానాన్ని దొంగలించి అందులో తిరిగి వెళ్తున్న దశకంఠుడు అకస్మాత్తుగా విమానం ఓ చోట ఆగిపోయి కదలకుండా మొరాయించేసరికి ఆశ్చర్యపోతాడు. ఆ సమయంలో ఆ ప్రాంతంలో పరమశివుడు కేళీవిలాసంలో ఉంటాడని,అందుకే ఆ వైపుగా ఎవ్వరినీ అనుమతించరని నందీశ్వరుని ద్వారా తెలుసుకుంటాడు. అయినా అహంకారదర్పంతో తన మార్గానికి అడ్డొచ్చిన కైలాస పర్వతాన్ని పెకలించి పారేస్తానని పిచ్చి ప్రేలాపనలు చేసి కైలాసాన్నే కదిలించబోగా పరమశివుడు తన కాలి బొటనవ్రేలితో అతన్ని అదిమిపెట్టి గర్వభంగం కలిగిస్తాడు. బరువు మొయ్యలేక దశకంఠుడు వెయ్యి సంవత్సరాల పాటూ అరుస్తూ శివ స్తోత్రాలు వల్లిస్తాడు. పరమేశ్వరుడు ప్రసన్నుడై అతనికి వెయ్యి సంవత్సరాల ఆయుష్షును తిరిగి ప్రసాదించి, చంద్రహాసమనే దివ్య ఖడ్గాన్ని కానుకగా ఇస్తాడు.
7. రావణుడి ధాటికి భయపడిపోయి ఇంద్రుడు,యముడు,వరుణుడు,కుబేరుడు పక్షులుగా జంతువులుగా మారిపోయి తప్పించుకుంటారు. ఇంద్రుడు నెమలిగా మారిపోతే,యముడు కాకిగా, వరుణుడు హంసగా, కుబేరుడు తొండగా మారిపోయి దాక్కుంటారు. ఆపదలో ఆదుకొన్నందుకు ప్రతిగా ఆయా పక్షి,జంతు సంతతికి వరాలిస్తారు దేవతలు. నెమలికి సర్పభయం లేకుండా దేవేంద్రుడు వరం ఇస్తాడు. తన ఒంటిపైనున్న వేయి కన్నులే నెమలి పింఛానికి వస్తాయని,వర్షాగమనానికి ముందు నెమలి పురి విప్పి నాట్యం చేస్తుందని వరమిస్తాడు. కాకికి ఏం తిన్నా ఏం కాదని,ఇతరులు చంపితే తప్ప దానికి చావు లేదని,దాని ద్వారానే పితరులకి ఆహారం అందుతుందని వరమిస్తాడు యముడు. వరుణుడు హంసలకు తెలుపు రంగును ప్రసాదించి, నిత్యం నీళ్ళలో ఉండే వరాన్ని ప్రసాదిస్తాడు .కుబేరుడు తొండకు బంగారు వర్ణాన్ని వరంగా ప్రసాదిస్తాడు.
8. మేఘనాథుడు (ఇంద్రజిత్) మండోదరీ-రావణుల ప్రథమ సంతానం. శౌర్యపరాక్రమాలలో తండ్రిని మించిన తనయుడు. శివున్ని ప్రసన్నం చేసుకొని భూమ్యాకాశాలలో ఎక్కడైనా సంచరించగల రథాన్ని, తామసి అనే మాయా విద్యను వరంగా పొందుతాడు. దేవేంద్రున్నే బంధించి బ్రహ్మ వచ్చి బ్రతిమాలితే విడిచిపెడుతూ మరిన్ని వరాలు పొందుతాడు. యుద్ధానికి బయలుదేరే ముందు ప్రతి సారీ యజ్ఞం చేయటం,ఆ యజ్ఞకుండంలోంచి వచ్చిన రథాన్ని అధిరోహించి శాత్రవ సంహారం చెయ్యటం అతనికలవాటు. యజ్ఞం చేస్తున్నప్పుడు మధ్యలో ఆయుధం పట్టరాదనే నియమం ఉంది. యజ్ఞం నిర్విఘ్నంగా పుర్తయ్యి రథాన్ని ఎక్కాడా, ఇక తనకు పరాజయమన్న మాటే లేదు. లక్ష్మణుడు యాగాన్ని ధ్వంసం చెయ్యటంతో ఇంద్రజిత్ యాగ సామగ్రినే విసురుతూ అస్త్రాలు ప్రయోగించి అవి నిష్ఫలమవ్వటంతో అవతలివాడు మాములువ్యక్తి కాదని గ్రహించి, రావణుడికి హితబోధ చేసి విఫలుడై చివరికి యుద్ధభూమిలో వీరమరణం పొందుతాడు.
9. వాలి,సుగ్రీవులకు తల్లిదండ్రీ ఇద్దరూ ఋక్షరజస్సనే వానరమే. ఒకప్పుడు బ్రహ్మదేవుడు యోగదీక్షలో ఉండగా ఆయన కళ్ళ నుండి జారిపడ్డ అశ్రుకణమే వానర రూపం దాల్చి ఋక్షరజస్సుగా పిలవబడ్డాడు. ఈ ఋక్షరజస్సే ఒకానొక సందర్భంలో స్త్రీమూర్తిగా మారిపోయి ఇంద్రుని ద్వారా వాలిని, సూర్యుని ద్వారా సుగ్రీవున్ని పిల్లలుగా పొంది మళ్ళీ పురుషాకృతిని పొందుతాడు.
10. బాల్యంలో తన అల్లరి చేష్టలతో ఆశ్రమవాసులను విసిగిస్తూండటంతో మహర్షులు కోపించి ఇతరులు గుర్తు చేస్తే తప్ప స్వశక్తి గుర్తుకురాదని హనుమంతున్ని శపిస్తారు.
11. ఇక్ష్వాకు మహారాజుకు నూర్గురు కుమారులు. వారిలో చివరివాడు పరమ అయోగ్యుడు. అతని పేరు దండుడు. ఇక్ష్వాకు మాహారాజు వాడిని వింధ్య పర్వత ప్రాంతానికి రాజును చేసి శుక్రాచార్యులను గురువుగా నియమిస్తాడు. మూర్ఖుడైన దండుడు గురువు గారు ఆశ్రమంలో లేని సమయంలో ఆయన కుతురైన అరజను బలవంతంగా వశపరచుకొని ఆ పిమ్మట తన దారిన తను వెళ్ళిపోతాడు. జరిగిన ఘోరం గ్రహించిన శుక్రాచార్యులు ఏడు రోజుల్లోగా మట్టి వాన కురిసి దండుని రాజ్యం సర్వనాశనమవుతుందని శపిస్తాడు. అలా అప్పుడు సర్వనాశనమైన ప్రాంతమే నేటి దండకారణ్యం.
12. పట్టాభిషేకానంతరం పుష్పక విమానాన్ని కుబేరుని వద్దకు పంపించేస్తాడు శ్రీరాముడు. అయితే ఆ విమానం తన వద్దనుండటం కన్నా శ్రీరాముని వద్దనుండటమే శ్రేష్ఠం అని భావించిన కుబేరుడు విమానాన్ని మళ్ళీ రాముడి వద్దకే తిప్పి పంపుతాడు.
13. శ్రీరామ పట్టాభిషేకం అయ్యాక కొద్ది రొజులు అయోధ్యలో గడిపి సుగ్రీవుడితో కలిసి కిష్కింధ కు వెళ్ళిపోతాడు హనుమంతుడు. తిరిగి అశ్వమేధయాగ సమయంలో శ్రీరాముడు కబురంపగా వానర రాజైన సుగ్రీవుడు, అతని బృందంతో అయోధ్య వస్తాడు. మన సినిమాలలో చూపించినట్లుగా పట్టాభిషేకమయ్యాక శాశ్వతంగా అయోధ్యలో శ్రీరాముడి వద్దనే ఉండిపోడు.
14. లక్ష్మణుడు సీతాదేవిని అడవులలో వదిలివెళ్ళినప్పటికీ గంగా నది ఆవలి గట్టుపై నిలబడి వాల్మీకి మహర్షి వచ్చి సీతాదేవిని తీసుకెళ్ళేంత వరకు వేచి చూస్తాడు. తర్వాతే భారమైన హృదయంతో మంత్రి సుమంత్రుని వెంట అయోధ్యకు తిరుగు ప్రయాణమవుతాడు. శ్రీరాముడి జాతకంలో తరచూ భార్యావియోగం ఉందనే విషయం తనకు,దశరథ మహారాజుకు దుర్వాస మహర్షి ద్వారా అంతకు పూర్వమే తెలుసునని,ఇది ఒకప్పుడు భృగు మహర్షి విష్ణువుకిచ్చిన శాపఫలమేనని చెప్పి లక్ష్మణున్ని ఊరడిస్తాడు సుమంత్రుడు. సీతాదేవి వాల్మీకి మహర్షి ఆశ్రమంలో తన నిజనామధేయంతోనే రక్షణ పొందుతుంది. ఆమె శ్రీరాముని ధర్మపత్ని సీత అని ఆశ్రమవాసులందరికీ తెలుసు.
15. సీతాదేవి తండ్రియైన జనక మహారాజు అయోనిజుడు. పూర్వం నిమి అనే ఇక్ష్వాకు వంశ మహారాజు ఒక గొప్ప యాగం తలపెట్టి వశిష్ఠ మహర్షిని ఋత్విక్కుగా ఆహ్వానించబోతే ఆ మహర్షి తానిప్పుడు దేవేంద్రుడు నిర్వహించే యాగంలో ఉన్నానని,యాగం పరిసమాప్తమయిన వెంటనే వస్తానని చెబుతాడు. అంత వరకు వేచి ఉండలేక నిమి చక్రవర్తి తన యాగాన్ని గౌతమునితో నిర్వహిస్తాడు. యాగం జరుగుతూండగా వచ్చిన వశిష్ఠుడు తన స్థానంలో మరొకరు యాగాన్ని నిర్వహించటం గమనించి కోపోద్రిక్తుడై నిమి చక్రవర్తి శరీరం చైతన్యం కోల్పోయి జడత్వం పొందాలని శపిస్తాడు. నిమి చక్రవర్తి కుడా అదే ప్రతిశాపం వశిష్ఠునికిచ్చి గాలిలోనే యాగదీక్ష పూర్తిచేసి తన పూర్వశరీరంలో ఉండటం కంటే సకల ప్రాణుల కంటిరెప్పల పై ఉండాలని దేవతలను వరం వేడుకుంటాడు. అలా ప్రాణుల కళ్ళు విశ్రాంతి కోరుకున్నప్పుడు ఆయన కారణంగానే కంటిరెప్పలు మూసుకుంటాయి (అందుకే నిమేషము అన్నారు. దేవతల కంటిరెప్పలు కొట్టుకోవు. కాబట్టి వాళ్ళు అనిమిషులు). వారసుడి కోసం నిమి దేహాన్ని మథిస్తే పుట్టిన పిల్లవాడే జనక మహారాజు. శరీర మథనం వల్ల నిలబడిన రాజ్యం కాబట్టి ఆయన రాజ్యం మిథిలా నగరమయ్యింది.
16. రావణుడి పినతల్లి కూతురు కుంభీనసి. ఆమె భర్త మధువనే రాక్షసుడు. రావణాదులు లంకలో లేని సమయంలో అతని సోదరియైన కుంభీనసిని అపహరించి రాక్షస వివాహం చేసుకుంటాడు మధువు. రావణుడికి విషయం తెలిసి మధువుని చంపబోతే, కుంభీనసి పతిభిక్ష కోరుతుంది. అప్పటికే స్వంత చెల్లెలైన శూర్పణఖకు పతీ వియోగం కలిగించి పాపం మూటగట్టుకున్న రావణుడు మరొకమారు అలాంటి కార్యమే చేయడం ఇష్టంలేక తన ప్రయత్నాన్ని విరమించుకొంటాడు. మధువు తన అపూర్వమైన భక్తిప్రపత్తులతో పరమేశ్వరున్ని మెప్పించి ఆయన శులాన్ని పొంది,అది చేతనున్నంత వరకు తనకు,తన కొడుకు లవణాసురునికి చావు లేకుండా వరం పొందుతాడు. లవణాసురుడు వరగర్వంతో కన్నూ మిన్నూ కానక ప్రవర్తిస్తూంటే మహర్షులంతా వచ్చి ప్రభువైన శ్రీరామునికి మొరపెట్టుకుంటారు. శ్రీరాముని కనిష్ఠ సోదరుడైన శతృఘ్నుడు సమరోత్సాహియై ముందుకు వచ్చి అన్నగారి నుంచి దివ్యాస్త్రం సాయంగా పొంది లవణాసురునిపై యుద్ధానికి వెళ్ళి అతని చేతిలో శూలం లేని క్షణంలో నిర్జించి విజయాన్ని సాధిస్తాడు. అలా ఒకప్పుడు లవణాసురుడు పాలించిన నగరమే ఇప్పటి మధురా నగరం. లవణాసుర వధ తర్వాత శతృఘ్నుడు ఆ రాజ్యాన్ని పరిపాలించాడు.
bhavanikshipta: 2015
mudital nervagaraani..
bengulurulo putti perigina pillalaku telugu nerpinchatam kashtamto koodukunna pani. skoollalo kannada leda hindi tappa maro bhashanu ennukone avakaasam ledu. aa kashtanni ishtamto chestu enimidella maa paapaku konni telugu padyaalu neerpinchaanu. panilo panigaa nenu kuudaa konni neerchukunnaanu :-)
uttarakanda nunchi janaka maharaju janma vruttaantam itara visaeshaalu
1. srirama pattabhishekam jarigina tarvate ramayana rachana praarambhistaaru valmiki.
2. raavanapatni mandodariki iddaru sodarulu -mayavi,dundubhi.
3. kumbhakarnudi bharya vajrajwala. vibheeshanudi patni sarama,putrika anala. iddaruu lankalo undagaa seetaadeviki dhairya vachanaalu cheppi swasthatha chekuurustaaru.
4. kumbhakarnudi soukaryaartham ravanudu nirminchina mandiram moodu yojanala podavu, oka yojanam vedalputho undedi . oka yojanam padihenu kilometerlaku samanam.
5. ravanudi dushkrutyaalanu bharinchalekapoyina athani anna kuberudu, tammudiki hitabodha chesi sarididdaalane uddesyamto raayabaarini pamputaadu. ravanudu aagrahamto oogipoyi rayabari shirassu khandinchi,athani sariiraanni raakshasulaku vindu chesi ,annapai, mullokalapai dandayaatraku bayaluderutaadu.
6. kuberunni odinchi pushpaka vimaanaanni dongalinchi andulo tirigi veltunna dasakanthudu akasmaattugaa vimanam oo chota aagipoyi kadalakunda morayinchesariki aascharyapotaadu. aa samayamlo aa praantamlo paramasivudu keliivilaasamlo untaadani,anduke aa vaipugaa evvarini anumatincharani nandeeswaruni dwara telusukuntaadu. aina ahankaaradarpamto tana maargaaniki addochina kailasa parvataanni pekalinchi paarestaanani picchi prelaapanalu chesi kailasanne kadilinchabogaa paramasivudu tana kaali botanavrelitho atanni adimipetti garvabhangam kaligistaadu. baruvu moyyaleka dasakanthudu veyyi samvatsaraala paatuu arustuu shiva stotraalu vallistaadu. parameshwarudu prasannudai ataniki veyyi samvatsaraala aayushshunu tirigi prasaadinchi, chandrahasamane divya khadganni kaanukagaa istaadu.
7. ravanudi dhaatiki bhayapadipoyi indrudu,yamudu,varunudu,kuberudu pakshulugaa jantuvulugaa maripoi tappinchukuntaaru. indrudu nemaligaa maaripothe,yamudu kaakigaa, varunudu hamsagaa, kuberudu tondagaa maripoi daakkuntaaru. aapadalo aadukonnanduku pratigaa aayaa pakshi,jantu santatiki varaalistaaru devatalu. nemaliki sarpabhayam lekunda devendrudu varam istaadu. tana ontipainunna veyi kannule nemali pinchaaniki vastaayani,varshaagamanaaniki mundu nemali puri vippi naatyam chestundani varamistaadu. kaakiki yem tinna yem kaadani,itarulu champithe tappa daaniki chaavu ledani,daani dwarane pitarulaki aahaaram andutundani varamistaadu yamudu. varunudu hamsalaku telupu rangunu prasaadinchi, nityam neellalo unde varaanni prasaadistaadu .kuberudu tondaku bangaaru varnaanni varamgaa prasaadistaadu.
8. meghanathudu (indrajit) mandodary-raavanula prathama santaanam. shouryaparaakramaalalo tandrini minchina tanayudu. shivunni prasannam chesukoni bhoomyaakaasaalalo ekkadaina sancharinchagala rathaanni, taamasi ane maya vidyanu varamgaa pondutaadu. devendrunne bandhinchi brahma vachi bratimalite vidichipedutuu marinni varaalu pondutaadu. yuddhaaniki bayaludere mundu prati saarii yagnam cheyatam,aa yagnakundamlonchi vachina rathaanni adhirohinchi saatrava samharam cheyyatam atanikalavaatu. yagnam chestunnappudu madhyalo aayudham pattaraadane niyamam undi. yagnam nirvighnamgaa purtayyi rathaanni ekkada, ika tanaku parajayamanna mate ledu. lakshmanudu yaagaanni dhwamsam cheyyatamtho indrajit yaaga saamagrine visurutuu astraalu prayoginchi avi nishphalamavvatamto avatalivaadu maamuluvyakti kaadani grahinchi, raavanudiki hitabodha chesi viphaludai chivariki yuddhabhoomilo veeramaranam pondutaadu.
9. vaali,sugreevulaku tallidandri iddaruu ruksharajassane vanarame. okappudu brahmadevudu yogadeekshalo undagaa aayana kalla nundi jaripadda ashrukaname vaanara roopam dalchi ruksharajassugaa pilavabaddaadu. ee ruksharajasse okanoka sandarbhamlo streemoorthigaa maripoi indruni dwara vaalini, suuryuni dwara sugreevunni pillalugaa pondi mallee purushaakrutini pondutaadu.
10. baalyamlo tana allari cheshtalatho aasramavaasulanu visigistuundatamtoe maharshulu kopinchi itarulu gurtu cheste tappa swasakti gurtukuraadani hanumantunni sapistaaru.
11. ikshwaaku maharajuku noorguru kumaarulu. vaarilo chivarivaadu parama ayogyudu. athani paeru dandudu. ikshwaaku maharaju vaadini vindhya parvata praantaaniki rajunu chesi sukraachaaryulanu guruvugaa niyamistaadu. moorkhudaina dandudu guruvu gaaru aashramamlo laeni samayamlo aayana kuturaina arajanu balavantamgaa vasaparachukoni aa pimmata tana daarina tanu vellipotaadu. jarigina ghoram grahinchina sukraachaaryulu edu rojulloga matti vaana kurisi danduni rajyam sarvanaasanamavutundani sapistaadu. alaa appudu sarvanaasanamaina praantame neti dandakaaranyam.
12. pattaabhishekaanantaram pushpaka vimaanaanni kuberuni vaddaku pampinchestaadu sriramudu. ayithe aa vimanam tana vaddanundatam kanna sriramuni vaddanundatame shreshtham ani bhaavinchina kuberudu vimaanaanni mallee ramudi vaddake tippi pamputaadu.
13. srirama pattabhishekam ayyaka koddi rojulu ayodhyalo gadipi sugreevuditho kalisi kishkindha ku vellipotaadu hanumantudu. tirigi ashwamedhayaaga samayamlo sriramudu kaburampagaa vaanara rajaina sugreevudu, athani brundamtho ayodhya vastaadu. mana cinemaalalo choopinchinatlugaa pattaabhishekamayyaaka saasvatamgaa ayodhyalo sriramudi vaddane undipodu.
14. lakshmanudu seetaadevini adavulalo vadilivellinappatiki gangaa nadi aavali gattupai nilabadi valmiki maharshi vachi seetaadevini teesukellenta varaku vechi chustadu. tarvate bhaaramaina hrudayamtho mantri sumantruni venta ayodhyaku tirugu prayaanamavutaadu. sriramudi jaatakamlo tarachuu bharyaviyogam undane vishayam tanaku,dasaratha maharajuku durvasa maharshi dwara antaku poorvame telusunani,idhi okappudu bhrugu maharshi vishnuvukicchina saapafalamenani cheppi lakshmanunni ooradistaadu sumantrudu. seetaadevi valmiki maharshi aashramamlo tana nijanaamadheyamthone rakshana pondutundi. aame sriramuni dharmapatni seetha ani aasramavaasulandariki telusu.
15. seetaadevi tandriyaina janaka maharaju ayonijudu. puurvam nimi ane ikshwaaku vamsa maharaju oka goppa yagam talapetti vashishta maharshini rutvikkugaa aahvaaninchabothe aa maharshi taanippudu devendrudu nirvahinche yaagamlo unnaanani,yagam parisamaaptamayina ventane vastaanani chebutaadu. anta varaku vechi undaleka nimi chakravarti tana yaagaanni goutamunitho nirvahistaadu. yagam jarugutuundagaa vachina vashishtudu tana sthaanamlo marokaru yaagaanni nirvahinchatam gamaninchi kopodriktudai nimi chakravarti sareeram chaitanyam kolpoi jadatvam pondaalani sapistaadu. nimi chakravarti kuda adhe pratisaapam vashishtunikichi gaalilone yagadiksha poortichesi tana puurvasareeramloo undatam kante sakala praanula kantireppala pai undaalani devatalanu varam vedukuntaadu. alaa praanula kallu vishraanti korukunnappudu aayana kaaranamgaane kantireppalu moosukuntaayi (anduke nimeshamu annaru. devatala kantireppalu kottukovu. kabatti vaallu animishulu). vaarasudi kosam nimi dehaanni mathisthe puttina pillawade janaka maharaju. sareera mathanam valla nilabadina rajyam kabatti aayana rajyam mithila nagaramayyindi.
16. ravanudi pinatalli koothuru kumbheenasi. aame bharta madhuvane rakshasudu. raavanaadulu lankalo laeni samayamlo athani sodariyaina kumbheenasini apaharinchi rakshasa vivaham chesukuntadu madhuvu. raavanudiki vishayam telisi madhuvuni champabothe, kumbheenasi patibhiksha korutundi. appatike swanta chellelaina shoorpanakhaku pathee viyogam kaliginchi paapam mootagattukunna ravanudu marokamaru alanti karyame cheyadam ishtamleka tana prayatnaanni viraminchukontaadu. madhuvu tana apoorvamaina bhaktiprapattulato parameshwarunni meppinchi aayana sulaanni pondi,adhi chetanunnanta varaku tanaku,tana koduku lavanaasuruniki chaavu lekunda varam pondutaadu. lavanasurudu varagarvamtho kannoo minnoo kaanaka pravartistuunte maharshulanta vachi prabhuvaina sriraamuniki morapettukuntaaru. sriramuni kanishta sodarudaina shatrughnudu samarotsaahiyai munduku vachi annagari nunchi divyaastram saayamgaa pondi lavanaasurunipai yuddhaaniki velli athani chetilo shoolam laeni kshanamlo nirjinchi vijayaanni saadhistaadu. alaa okappudu lavanasurudu paalinchina nagarame ippati madhura nagaram. lavanasura vadha tarvaata shatrughnudu aa rajyanni paripaalinchaadu.